Padwerker deur trok doodgeryŉ Padwerker is dood nadat hy Donderdag deur ŉ swaarvoertuig op die N14-snelweg getref is. Volgens Chris Botha, ŉ woordvoerder van Netcare 911, het die voorval omstreeks 10:15 naby die Petro Port naby Lanseria plaasgevind. “Toe paramedici by die toneel opgedaag het, het hulle die man in die pad aangetref. Hy het veelvoudige kritieke beserings opgedoen en het glad nie reageer nie. Hy is op die toneel dood verklaar,” het Botha gesê. Die polisie ondersoek die voorval.